**Raporti vjetor 2015**

Aktivitetet e Drejtorisë për Mbrojtje dhe Shpëtim vazhdojnë sipas intensitetit që përcaktohet nga kushtet e përgjithshme shoqërore dhe klimatike.

Gjatë këtij viti janë zhvilluar aktivitete të shumta, të cilat përfshin një gamë të gjerë të aktiviteteve brenda drejtorisë:

Së pari me qëllim të ngritjes së kapaciteteve profesionale në drejtorinë kemi bërë trajnimin e zyrtarëve të DMSH–ës, SHZSH si dhe Inspektoratit të Preventivës si dhe aftësimin e vullnetarëve të rinj në qendrën e aftësimit profesional në Vushtrri,duke u bazuar në planin e aftësimit profesional të përpiluar nga AME (Agjencioni për Menaxhimin e Emergjencave), të cilat kryesisht përqendrohen në menaxhimin e emergjencave nga fatkeqësitë natyrore dhe fatkeqësitë e tjera.

Fushëveprimtaria e drejtorisë tonë është e lidhur ngushtë edhe me subjektet tjera që zhvillojnë aktivitet në komunën tonë prandaj gjatë këtij viti ne jemi të kënaqur me bashkëpunimin dhe koordinimin e aktiviteteve me drejtoritë komunale, Policinë e Kosovës, FSK-në Hidromoravën, etj.

Ne si drejtori, në fillim të vitit na është dashtë të përballemi me vërshimet të cilat ishin të intensitetit të mesëm dhe për cilat e përfshinë pjesën më të madhe të lokaliteteve përgjatë prrockave dhe lumenjve të komunës tonë, me këtë rast dua të theksoj se me gjithë kapacitetet e kufizuara që kemi pasur në këtë periudhë kohore, ja kemi dalë që ta menaxhojmë kënaqshëm situatën

Janë zhvilluar aktivitete: pastrimin e puseteve dhe puseve të ujit ku ka qenë e mundur, si dhe në furnizimin e qytetarëve me ujë të pijes e sidomos në fshatra ku ka ardhur deri te ndotja e puseve ku janë furnizuar qytetarët siç është rasti në fshatin Lladovë, Nasal, hapja e kanaleve, pastrimi i oborreve të përmbytura nga vërshimet, pastrimi i bodrumeve dhe kateve përdhese të shtëpive, ngritja e argjinaturave për pengimin e përhapjes së vërshimeve. Në fund kemi hartuar edhe një plan të vlerësimit të rrezikut nga vërshimet të cilin komuna e jonë është duke e implementuar në vazhdimësi e i cili kryesisht është i orientuar ne hapjen e rrjedhave të lumenjve dhe prrockat të cilat kanë mbushje natyrore dhe janë mbushur dhe devijuara nga qytetaret.;

Në funksionim të vedijësimit të qytetarëve për mbrojtje nga zjarri, me Drejtorinë e Arsimit në këtë vit ka filluar një aktivitet intensiv, qëllimi i të cilit është njoftimi dhe aftësim e nxënësve dhe arsimtarëve me përballjen e pasojave nga zjarri.

Gjithashtu ne si drejtori në bashkëpunim me policinë e Kosovës, kemi menaxhuar edhe situatën e krijuar si pasoj e aksionit policor në Kumanovë gjatë muajt maj ku kemi pas edhe familje nga Kumanova të cilat kanë kërkuar strehim në komunën tonë. Me këtë rast ne si drejtori, kemi bërë identifikimin, sistemimin dhe asistencë në shpërndarjen e pakove ushqimore;

Gjithashtu ne si drejtori, në vazhdimësi vlerësojmë mundësit e rreziqeve nga faktorët e tjerë, nga ku popullata e komunës tonë dhe prona mund të rrezikohen në mënyrë masive;

Drejtoria për Mbrojtje dhe Shpëtim me qëllim të pajisjes së shërbimit të SHZSH me mjete pune për intervenim ka arritur që përmes bashkëqytetarëve që punojnë në Zvicër të pajiset me disa mjete elementare (një automjet komandues, pompa për thithjen e ujit) si dhe nga Ministria e Punëve të Brendshme me një automjet profesional për fikjen e zjarreve fushore edhe me një automjet sulmues, mjete këto të cilat ngrisin kapacitetet intervenuese si dhe sigurojnë intervenime efikase dhe cilësore.

Drejtoria për Mbrojtje dhe Shpëtim, vazhdon të identifikoi objektet të vjetra të cilat paraqesin rrezik për qytetarët një numër i tyre për shkak të vjetërsisë së objektit dhe të mos banimit të pronarëve në to, si dhe një objekt i cili është ndërtuar pa leje dhe paraqet rrezik për objekte tjera për rreth.

Gjithashtu në kuadër të vlerësimit të rrezikut nga shembja-rrëshqitja e dheut, është identifikuar një lokacion me rrezikshmëri të lartë në fshatin Dobërqan, i cili është mënjanuar në bashkëpunim me Drejtorinë e Shërbimeve Publike, si dhe një rast tjetër ku shembja ka ndodh po ashtu në fshatin Dobërqan e që fal intervenimit janë mënjanuar pasojat e mëtutjeshme.

Aktiviteti dhe disiplina në këtë drejtori është në rritje dhe përgjegjësia e kryerjes së detyrave është gjithnjë më e mirë.

Gjithashtu, si pjesë të obligimeve ligjore që ka DMSH në hartimin e dokumentacionit për punë dhe reagim, kemi arritur që të hartojmë dhe ta dërgojmë për miratim në Kuvendin e Komunës Plani Operativ Emergjent, i cili përpos që është obligim ligjor, siguron reagim adekuat të shkaktimit të krizave nga fatkeqësitë natyrore dhe fatkeqësitë tjera.

Gjithashtu, duke i vlerësuar krizat në rajon si pasojë e valës së refugjatëve nga Lindja e mesme, ne si drejtori kemi hartuar Planin Kontingjent për pranimin, dhe sistemimin e valës së mundshme të refugjatëve që nga drejtime të ndryshme mundë të kërkojnë strehim të përkohshëm në komunën tonë.

Duhet përmendur dhe vlerësuar se në krahasim me vitet paraprake, ky vit karakterizohet si më e qetë sa i përket përhapjes së zjarreve fushore dhe malore gjë që rezulton se kjo ka ardhur si shkak i ndikimit të drejtorisë në vetëdijesimin e popullatës përmes mjeteve të informimit, përmes afisheve të vendosura nëpër vendbanimet e komunës si dhe duke ngritur kapacitetet intervenuese te SHZSH me blerje të shërbimeve nga shoqata e zjarrëfiksve vullnetarë.

Paraqitja në formë tabelore e aktivitetit nga Inspektorët e Preventives

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Inspektimet e** | | **Sektori i Pasurisë** | | | **Numri i objekteve të inspektuara sipas kategorisë** | | | | | **Nr. i masave të propozuara** | **Nr.i aktvendimeve të marura** | **Nr.i masave të urdhëruara** | **Nr.i pëlqimeve në dok. Investivo-teknik** | **Nr.i vendshiqimeve të zjarrit** | **Nr. i rapoteve mbi zjarrin** | **Nr. i vërtetimeve mbi zjarrin** |
| Rregullta | Gjithsejtë | Shoqërorë | Privat | Gjithsejtë | I | II | III | IV | Gjithsejtë | Gjithsejtë | Gjithsejtë | Gjithsejtë | Gjithsejtë | Gjithsejtë | Gjithsejtë | Gjithsejtë |
| **110** | **110** | **30** | **80** | **110** | **16** | **70** | **19** | **5** | **110** | **382** | **6** | **24** | **24** | **23** | **23** | **23** |

Aktiviteti nga Shërbimi i zjarrfikjws dhe Shpëtimit

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |
| **Lloji I intervenimeve** | | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |  | **Gjithsej** |  |
| **1** | **Zjarre** | **24** | **18** | **17** | **32** | **21** | **21** | **127** | **141** | **88** | **10** | **16** | **20** |  | **535** |  |
| **2** | **Intervenime Teknike** | **5** | **5** | **3** | **5** | **3** | **4** | **3** | **8** | **2** | **1** | **5** | **2** |  | **46** |  |
| **3** | **Shërbimet** | **2** | **2** | **1** | **3** | **1** | **\*** | **1** | **1** | **\*\*** | **2** | **4** | **1** |  | **18** |  |
| 4 | **Vërshime** | **1** | **24** | **7** | **2** | **1** | **1** | **\*** | **\*** | **2** | **5** | **2** | **\*** |  | 45 |  |
|  | **Gjithsej** |  |  |  |  |  |  |  |  |  |  |  |  |  | **644** |  |